recursal/SuperWikiNEXT-32B huggingface dataset:
**मिश्रिख** (Misrikh) या **मिस्रिख** भारत के उत्तर प्रदेश राज्य के सीतापुर ज़िले में स्थित एक नगर है। समीप ही नैमिषारण्य स्थित है जो "नीमसार" भी कहलाता है, जिस कारणवश इस शहर को **मिस्रिख नीमसार** (Misrikh Neemsar) भी कहते हैं।

विवरण
-----

उत्तर प्रदेश के सीतापुर जिले में नैमिषारण्य से दस किलोमीटर की दूरी पर मिश्रिख या मिसरिख है। मिश्रिख की प्रसिद्धि दधीचि कुंड के कारण है। मिश्रिख में महर्षि दधीचि का आश्रम है । कथा है कि एक बार समस्त देवता और इंद्र वृत्तासुर राक्षस से पराजित हो गए। ब्रह्मा और विष्णु जी ने देवताओं से कहा की वृत्तासुर को पराजित करने के लिए ऋषि दधीचि की हड्डियों से यदि एक धनुष बनाया जाय तभी उस धनुष से इस राक्षस को मारा जा सकता है । दधीचि ऋषि उस समय घोर जंगल में तप में लीन थे और उस स्थान का पता लगा पाना बहुत कठिन था। देवताओं ने भगवान विष्णु से इसमें सहायता का आग्रह किया। इस पर भगवान ने अपना सुदर्शन चक्र फ़ेंक कर कहा कि जहां यह चक्र गिरेगा उसी के पास में ऋषि दधीचि तप करते हुए मिलेंगे । यह चक्र नैमिषारण्य में गिरा जहाँ पर आज भी चक्र तीर्थ है। चक्र की नेमि (धुरी) इस स्थान पर गिरने के कारण ही इस स्थान का नाम नैमिषारण्य हुआ। इसके पास में मिश्रिख में ऋषि दधीचि तप करते हुए मिले। इन्द्रदेव और सभी देवों ने ऋषि से अपनी हड्डियां देने का आग्रह किया जिससे राक्षस वृत्तासुर का वध किया जा सके। ऋषि ने देव कल्याण के लिए यह अनुरोध स्वीकार कर लिया पर कहा कि वह मृत्यु से पहले सभी तीर्थों के जल से स्नान करना चाहते हैं। इंद्र ने सभी तीर्थों को वही बुलवा लिया और तीर्थों ने दधीचि को स्नान करवाया स्नान का जल दधीचि के यज्ञ कुंड में संग्रहित हो गया । कुंड आज भी मिश्रिख में है। क्योंकि इस कुंड में सभी तीर्थों का जल मिश्रित था अतः इस स्थान का नाम भी मिश्रित पड़ा। अब इस स्थान को मिश्रिख या मिसरिख भी कहते हैं।

इन्हें भी देखें
---------------

* सीतापुर ज़िला
* नैमिषारण्य

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
मिश्रित ज्वालामुखी
मिश्रित ज्वालामुखी की खड़ी काट
फुजी पर्वत, एक सक्रिय मिश्रित ज्वालामुखी है इसका अंतिम उद्गार 1707–08 में हुआ था
**मिश्रित ज्वालामुखी**, एक लंबा, शंक्वाकार ज्वालामुखी होता है, जिसका निर्माण जम कर ठोस हुए लावा, टेफ्रा, कुस्रन और ज्वालामुखीय राख की कई परतों (स्तर) द्वारा होता है। मिश्रित ज्वालामुखी को ऐसा इसलिए कहा जाता है क्योंकि, इनकी रचना ज्वालामुखीय उद्गार के समय निकले मिश्रित पदार्थों के विभिन्न स्तरों पर घनीभूत होने के फलस्वरूप होती है। ढाल ज्वालामुखी के विपरीत, तीखी ढलान और समय समय पर होने वाले विस्फोटक उद्गार इनकी विशेषतायें है। इन ज्वालामुखियों से निकला लावा, ढाल ज्वालामुखी से निकले लावे की तुलना में अधिक श्यान (गाढ़ा और चिपचिपा) होता है और आमतौर पर उद्गार के पश्चात दूर तक बहने से पहले ही ठंडा हो जाता है। इनके लावे की रचना करने वाला मैग्मा अक्सर फेल्सिक होता है जिसमें, सिलिका की मात्रा उच्च से लेकर मध्य स्तर तक की होती है और कम श्यानता वाले मैफिक मैग्मा की मात्रा कम होती है। फेल्सिक लावा का व्यापक (दूर तक) प्रवाह असामान्य है, लेकिन फिर भी इसे 15 किमी (9.3 मील) तक बहते देखा गया है।

ढाल ज्वालामुखी (जो कम मिलते हैं) के विपरीत यह ज्वालामुखियों का सबसे सामान्य प्रकार हैं। दो प्रसिद्ध मिश्रित ज्वालामुखियों में से पहला क्राकाटोआ है, जिसको उसके 1883 के उद्गार के लिए जाना जाता है जबकि, दूसरा विसुवियस है जिसके उद्गार के कारण 79 ईस्वी में पॉम्पेई और हरकुलेनियम नामक दो इतालवी शहर पूरी तरह से नष्ट हो गये थे।

इन्हें भी देखें
---------------

* नाब्रो ज्वालामुखी

सन्दर्भ
-------
**महावीर प्रसाद द्विवेदी और हिन्दी नवजागरण** रामविलास शर्मा द्वारा लिखित हिंदी की आलोचनात्मक कृति है। १५ अगस्त १९७६ को इस पुस्तक की भूमिका लिखी गई थी। हिंदी नवजागरण में द्विवेदी जी की भूमिका को अहम मानते हुए रामविलास शर्मा लिखते हैं कि- "द्विवेदी जी की युगान्तकारी भूमिका यह है कि उन्होंने वैज्ञानिक ढंग से अनेक समस्याओं का विवेचन गहराई से किया।" द्विवेदी की इस युगान्तकारी भूमिका को रेखांकित करते हुए मधुरेश मानते हैं कि इस पुस्तक में रामविलास शर्मा ने कई विवादास्पद तथा एकांगी स्थापनाएँ की हैं। जैसे- "राष्ट्रीय नवजागरण के बरक्स 'हिंदी नवजागरण' की उनकी स्थापना इसका एक उदाहरण है जो गुजरात, महाराष्ट्र और बंगाल के राष्ट्रीय नवजागरण से अलग करके संकीर्ण क्षेत्रीय दृष्टि से समस्या को देखने का ही परिणाम अधिक है।"

अध्याय विभाजन
-------------

इस पुस्तक में भूमिका तथा तीन परिशिष्ट के अतिरिक्त पाँच अध्यायों का समावेश किया गया है-

* भूमिका
* अंग्रेज़ी राज में भारत
* भारतीय विवेक-परंपरा और आधुनिक विज्ञान
* भारत की भाषा-समस्या
* साहित्य-समालोचना और रीतिवाद-विरोधी अभियान
* महावीरप्रसाद द्विवेदी और सरस्वती
* परिशिष्ट-१
* परिशिष्ट-२
* परिशिष्ट-३

विशेषताएँ
---------

इस पुस्तक की अध्यायगत विशेषताओं को रेखांकित करते हुए रामविलास शर्मा लिखते हैं कि- "पहले भाग में भारत और साम्राज्यवाद के सम्बन्ध में द्विवेदी जी ने और 'सरस्वती' के लेखकों ने जो कुछ कहा है, उसका विश्लेषण प्रस्तुत किया गया है । दूसरे भाग में रूढ़िवाद के संघर्ष, वैज्ञानिक चेतना के प्रसार और प्राचीन दार्शनिक चिन्तन के मूल्याङ्कन का विवेचन है । तीसरे भाग में भाषा-समस्या को लेकर द्विवेदी जी ने जो कुछ लिखा है, उसकी छानबीन की गई है । चौथे भाग में साहित्य-सम्बन्धी आलोचना का परिचय दिया गया है तथा पाँचवें भाग में इस साहित्य की कुछ विशेषताओं की ओर संकेत मात्र किया गया है ।"

संदर्भ
------

1. ↑  रामविलास, शर्मा (2015). *महावीर प्रसाद द्विवेदी और हिन्दी नवजागरण*. नई दिल्ली: राजकमल प्रकाशन. पृ॰ 18. आई॰ऍस॰बी॰ऍन॰ 978-81-267-2320-1.
2. ↑  मधुरेश (2012). *हिन्दी आलोचना का विकास*. इलाहाबाद: लोकभारती प्रकाशन. पृ॰ 145.
3. ↑  रामविलास, शर्मा (2015). *महावीर प्रसाद द्विवेदी और हिन्दी नवजागरण*. नई दिल्ली: राजकमल प्रकाशन. पृ॰ 17-18. आई॰ऍस॰बी॰ऍन॰ 978-81-267-2320-1.
मिखाइल बाकूनिन
**मिखाइल अलेक्जेंद्रोविच बाकूनिन** (रूसी: Михаил Александрович Бакунин; IPA: [mʲɪxɐˈil bɐˈkunʲɪn ; १८१४-१८७६) रूसी अराज्यवादी (अराजकतावादी) विचारक था।

परिचय
-----

मिखाइल बाकूनिन की प्रारंभिक शिक्षा संत पीतर्सबर्ग सैनिक विद्यालय में हुई। १८३२ से १८३८ तक वह शाही सेना में रहा। बाद में उसने सेना से त्यागपत्र दे दिया और मास्को तथा बर्लिन विश्वविद्यालयों में दर्शन का अध्ययन किया। १८४३ में वह पेरिस गया; जहाँ उसने पोलैंड के क्रांतिकारियों से संपर्क स्थापित किया। स्विटजरलैंड में भी वह साम्यवादी और समाजवादी आंदोलनों में सक्रिय रहा। १८४७ में ज़ार के आदेश पर रूस न लौटने के कारण राजाज्ञा द्वारा उसकी संपत्ति जब्त कर ली गई। उसी वर्ष उसकी पोलिश और रूसी जनता द्वारा मिलकर रूसी सरकार समाप्त करने की अपील पर ज़ार ने फ्रांस सरकार से बाकूनिन के फ्रांस से निकाल देने की माँग की। अगले दो वर्षों तक वह बर्लिन, प्राग और ड्रेसडेन में क्रांतिकारी आंदोलनों में भाग लेता रहा। इन क्रांतिकारी गतिविधियों के कारण उसे मृत्यदण्ड देने की घोषणा की गई। १८५१ में वह गिरफ्तार करके रूस के हाथों सौंप दिया गया।

ज़ार ने बाद में उसके मृत्युदंड की आजीवन कारावास में परिवर्तित कर दिया और १८५५ में उसे साइबेरिया में नजरबंद किया गया। १८६० में वह एक अमरीकी जहाज द्वारा जापान भाग गया, और वहाँ से अमरीका होते हुए १८६१ में लंदन पहुँचा। मार्क्स और एंजेल्स से मिलकर १८६९ में 'सोशलिस्ट डेमाक्रेटिक एलाएंस' की स्थापना की, बाद में वह संस्था इंटरनेशनल वर्किग मेंस एसोसिएशन में सम्मिलित हो गई। १८७२ में वह अपने अत्यधिक उग्र विचारों के कारण फ़र्स्ट इंटरनेशनल से निकाल दिया गया।

बाकूनिन अपने राजनीतिक दर्शन में पूर्णतया अराज्यवादी था। राज्य का उन्मूलन और व्यक्तिगत स्वतंत्रता उसके समग्र चिंतन के प्रबल पक्ष थे। इटली और स्पेन में उसका मत बहुत फैला। रूस में उसका प्रभाव निहिलिज्म के नाम से प्रसारित हुआ। 'गॉड ऐंड द स्टेट' उसकी महत्वपूर्ण और प्रसिद्ध कृति है। १८७३ में सक्रिय जीवन से संन्यास लेकर वह स्विट्ज़रलैंड चला गया और मृत्युपर्यंत वहीं रहा।
अंतरिक्ष से लिए गए इस चित्र में मकरान अरब सागर से लगी ज़मीन की अर्ध-रेगिस्तानी पट्टी है - यह दक्षिणी पाकिस्तान और ईरान में पड़ती है
ग्वादर में मकरान का तटीय क्षेत्र
मकरान तटीय राजमार्ग पर चलता ट्रक
**मकरान** (फ़ारसी: مکران‎‎, अंग्रेज़ी: Makran) पाकिस्तान के सिंध और बलोचिस्तान प्रान्तों के दक्षिणतम भाग में और ईरान के सिस्तान व बलोचिस्तान प्रान्त के दक्षिणतम भाग में अरब सागर से लगा एक शुष्क, अर्ध-रेगिस्तानी क्षेत्र है। इस इलाक़े से भारतीय उपमहाद्वीप और ईरान के बीच का एक महत्वपूर्ण मार्ग गुज़रता है जिस से कई तीर्थयात्री, खोजयात्री, व्यापारी और आक्रामक इन दोनों भूभागों के बीच आते-जाते थे।

Mecran region in the Map of Persia by Bowen 1747

मकरानी लोग
----------

मकरान में बलोच और सिन्धी मूल के कुछ लोग रहते हैं लेकिन उनसे भिन्न अफ़्रीकी जाति के भी बहुत से लोग बसते हैं। इन कृष्ण-त्वचीय अफ़्रीकी मूल के लोगों को 'मकरानी' समुदाय बुलाया जाता है और यह भारत व पाकिस्तान में मिलने वाले सिदी समुदाय का हिस्सा हैं।

इतिहास
------

मकरान क्षेत्र वैसे तो भारतीय उपमहाद्वीप का क्षेत्र माना जाता है पर प्राचीनकाल में ईरान के हख़ामनी साम्राज्य ने इसपर क़ब्ज़ा करके इसे अपनी एक सात्रापी (प्रान्त) बना लिया। इस सात्रापी का नाम 'माका' था, जिस से आगे चलकर इस इलाक़े का नाम 'मकरान' पड़ा। इस क्षेत्र का नाम इसी नाम के कई रूपों से इतिहास में जाना गया, जैसे कि 'माकेता', इत्यादि। यहाँ से बहुत से आक्रामक और व्यापारी ईरान और भारत के बीच आये-गये। बैबिलोनियाई व्यापारियों ने भारत आने के लिए मकरान का प्रयोग किया। सिकंदर महान ने भी इस मार्ग का इस्तेमाल किया। चीनी तीर्थयात्री ह्वेन त्सांग जब छठी या सातवी शताब्दी में यहाँ से निकला तो उसने अपने वृतांतों में लिखा कि यहाँ हिन्दू और बौद्ध बसे हुए थे, जिनकी लिपि भारत की मुख्यभूमि वाली थी लेकिन जिनकी भाषा थोड़ी अलग थी। आधुनिक काल में भी इस क्षेत्र में हिन्दुओं के तीर्थ मिलते हैं, जिनमें हिंगलाज माता का तीर्थ गहरा महत्व रखता है।

भूगोल
-----

मकरान का तटीय इलाका मैदानी है लेकिन समुद्र से कुछ ही दूरी पर पहाड़ खड़े हुए हैं। मकरान के १,००० किमी लम्बे तट में से ७५० किमी पाकिस्तान में है। यहाँ बारिश कम होने से वातावरण शुष्क और रेगिस्तानी है। इसी कारणवश यहाँ आबादी कम है और अधिकतर लोग कुछ बंदरगाही बस्तियों-शहरों में रहते हैं जिनमें ग्वादर, ग्वातर (ग्वादर से भिन्न), चाबहार, जिवानी, पसनी और ओरमारा शामिल हैं। मकरान क्षेत्र में एक द्वीप पड़ता है जिसका नाम 'अस्तोला' है (इसपर कोई नहीं रहता)।

इन्हें भी देखें
---------------

* हिंगलाज
* बलोचिस्तान
* सिस्तान व बलोचिस्तान

सन्दर्भ
-------

1. ↑  The history of antiquity, Maximilian Wolfgang Duncker, translated from the German by E. Abbott, 1879, pp. 363-364, *... The Babylonians were already or subsequently became acquainted with the navigation on the Persian Gulf. Their voyages extended to the bold headland of the mountains of Maketa (Cape Mussendom), where it was possible to enter into direct communication with the Indians ...*
2. ↑  Al-Hind: Early medieval India and the expansion of Islam, 7th-11th centuries By André Wink Page 137
यह लेख मीडिया सामग्री के प्रकार के बारे में है। अन्य प्रयोगों के लिए, कपोलकल्पना (बहुविकल्पी) देखें।
**कपोलकल्पना** या **काल्पनिक साहित्य** (अंग्रेज़ी: fiction; हिन्दी में **फ़िक्शन**) एक कहानी या अभिविन्यास हैं जो कल्पना से व्युत्पन्न होती हैं ― अन्य शब्दों में, जो इतिहास या तथ्यों पर सख्ती से आधारित न हो। कपोलकल्पना की अभिव्यक्ति विभिन्न प्रारूपों में की जा सकती हैं, जिसमें लेखन, लाइव प्रदर्शन, फ़िल्में, टेलीविजन कार्यक्रम, एनिमेशन, वीडियो गेम, और भूमिका-निभाने वाले खेल शामिल हैं, भले ही वह शब्द मूल रूप से और सबसे आम तौर पर साहित्य के कथात्मक रूपों को संदर्भित करता हैं (साहित्यिक कपोलकल्पना देखें), जिसमें उपन्यास, नॉवेल, लघुकथाएँ, और नाटक शामिल हैं। कपोलकल्पना को कभी-कभी किसी भी "साहित्यिक कथा" का अर्थ देने के लिए इसकी सबसे कम समझ में उपयोग किया जाता है।

कपोलकल्पना साहित्य की वह शाखा है जिसमें कथाओं में दर्शाए गए स्थान, व्यक्ति, घटनाएँ और सन्दर्भ कुछ मात्रा में या पूरी तरह लेखक की कल्पना पर आधारित हों और वास्तविकता से हट के हों। इसके विपरीत गैर-कपोलकल्पना है जो पूर्णतः वास्तविकता पर ही आधारित होता है।

उर्दू, फ़ारसी, अरबी और कभी-कभी हिंदी में भी काल्पनिक साहित्य को "ख़्याल" (خيال) या "ख़्याली साहित्य" बोलते हैं।

प्रारूप
-------

ये भी देखें: कपोलकल्पित विधाओं की सूची

विधा कपोलकल्पना
---------------

मुख्य लेख: विधा कपोलकल्पना

साहित्यिक कपोलकल्पना
--------------------

यथार्थवाद
---------

इन्हें भी देखें
---------------

मुख्य सूची: कपोलकल्पना की रूपरेखा
* स्वैरकल्पना
* कार्टूनिस्ट
* पात्र (कलाशास्त्र)
* कपोलकल्पना लेखन
* छद्म-इतिहास
* विज्ञान कथा साहित्य
* कथेतर साहित्य

सन्दर्भ
-------

1. ↑  "fiction Archived 2017-10-24 at the Wayback Machine." Merriam-Webster.com. Merriam-Webster, Incorporated. 2015.
2. ↑  Sageng, Fossheim, & Larsen (eds.) (2012). *The Philosophy of Computer Games Archived 2017-03-13 at the Wayback Machine*. Springer Science & Business Media. pp. 186-187.
3. ↑  William Harmon and C. Hugh Holman *A Handbook to Literature* (7th edition). New York: Prentice Hall, 1990, p. 212.

बाहरी कड़ियाँ
-------------
मदन भटनागर का जन्म वर्ष 1931 में मुरार जिला ग्वालियर में हुआ था. मदनजी ने विश्वभारती वि. वि. शांति निकेतन से डिप्लोमा प्राप्त किया. इनकी पहली एकल प्रदर्शनी 1966 में दिल्ली में आयोजित आइफेक्स में हुई. अखिल भारतीय कला प्रदर्शनी , अखिल भारतीय कालिदास मूर्तिकला प्रदर्शनी 59 - 62 , ललित कला अकादमी , नेशनल मार्डन आर्ट गैलरी , जयपुर हाउस व देश - विदेश के निजी संग्रहों में आपकी कलाकृतियाँ संग्रहालयों की शोभा बढ़ा रही हैं. मदन भटनागर को कालिदास अकादमी सम्मान , ललित कला अकादमी राष्ट्रीय पुरस्कार 1971 ' तथा 45वाँ आइफेक्स समीक्षा पुरस्कार मिल चुका है .मदन भटनागर ऐसे कलाकारों में नाम था जो मूर्तिकला कला में इस नए स्थान की खोज कर रहे थे।  1931 में ग्वालियर में जन्मे, वह रामकिंकर बैज से प्रशिक्षण प्राप्त करने के लिए शान्तिनिकेतन गए, जो भारतीय मूर्तिकला में आधुनिकतावादी आंदोलन को तेज करने में एक निशान था।  आधुनिकता की भावना को आत्मसात करने के लिए मदन भटनागर ने अमूर्तता की ओर कदम बढ़ाया।  वह हमेशा विभिन्न माध्यमों और सामग्री में अपने प्रयोगों के लिए जाने जाते हैं।  एक शिक्षक होने के नाते, उनके प्रयोग हमेशा उनके विद्यार्थियों के लाभ के लिए होते थे।  वह ग्वालियर में गवर्नमेंट कॉलेज ऑफ फाइन आर्ट्स में मूर्तिकला विभाग खोलने के पीछे प्रेरक शक्ति थे।  चाहे वह शिविरों का संगठन हो या कोई अन्य कला गतिविधियाँ, उन्होंने हमेशा अपने छात्रों के साथ काम करते हुए अपना उत्साह दिखाया था।  शायद यही कारण था कि युवा मूर्तिकारों का एक बड़ा समूह ग्वालियर से ही उभरा।  इनमें रॉबिन डेविड, जया विवेक, अनिल कुमार, ओम प्रकाश खरे और शशिकांत मुंडी जैसे नाम हैं।  वे अब भारत के प्रमुख मूर्तिकारों के रूप में सामने आए हैं।
**उत्तर दक्षिण** 1987 में बनी हिन्दी भाषा की फ़िल्म है। कहानी लेखक सुभाष घई है। रजनीकांत, जैकी श्रॉफ, माधुरी दीक्षित और भारती मुख्य भूमिकाओं में है। लक्ष्मीकांत प्यारेलाल ने संगीत दिया है, जबकि आनंद बख्शी ने फिल्म के लिए गीत लिखे हैं।

संक्षेप
-------

यह फिल्म यश चोपड़ा की क्लासिक फिल्म *त्रिशूल* से कहानी उधार ली है। जैकी श्रॉफ, रजनीकांत और कुलभूषण खरबंदा *त्रिशूल* में अमिताभ बच्चन, शशि कपूर और संजीव कुमार द्वारा निभाई गई संबंधित भूमिका निभाते हैं। सुभाष घई ने इसे फिल्माने में सहायता की है। 

अपनी मां की मृत्यु के समय, राजा को पता चला कि उसके पिता अभी भी जिंदा हैं और एक अमीर जीवन जी रहे हैं। राजा अब अपने सौतेले भाई शंकर से मित्रता करता है और उसकी प्रेमिका चंदा (माधुरी दीक्षित) को चुराता है। वह धोखाधड़ी से कुछ संपत्ति पत्रों पर शंकर के हस्ताक्षर भी लेता है। हालांकि, शंकर की मां एक बहुत ही बुद्धिमान महिला है और राजा को नंगे हाथ पकड़ती है। हालांकि, जब वह जानती है कि वह उसका सौतेला बेटा है, तो वह उसे पुलिस को नहीं सौंपती है। इस बीच, शंकर चंदा की अस्वीकृति को संभालने में असमर्थ हैं और दुःख में हैं। हालांकि, वह राजा को माफ कर देता है जब उसे पता चला कि वह उसका सौतेला भाई है। इस बीच, उनके पिता कृष्णकांत (कुलभूषण खरबंदा) विदेश से लौट आते हैं और जब उन्हें इसके बारे में पता चल जाता है, तो वह बहुत परेशान होते हैं। वह राजा के खिलाफ कार्यवाही करने जा रहे होते हैं लेकिन उन्हें पता चला कि वह उनका बड़ा बेटा है और वो भी उसे माफ कर देते हैं। अंत भला तो सब भला।

मुख्य कलाकार
------------

* रजनीकांत - शंकर
* जैकी श्रॉफ - राजा
* माधुरी दीक्षित - चंदा
* भारती - भारती
* कुलभूषण खरबंदा - कृष्णकांत
* अनुपम खेर
* ललिता पवार - राजा की दादी
* बीना बैनर्जी - अंजू
* परेश रावल - वर्धा राय
* सीमा देव - शारदा
* अंजना मुमताज़ - राम प्यारी
* सतीश कौशिक - काशीराम

संगीत
-----

| क्रम # | गीत | गायक |
| --- | --- | --- |
| 1 | "लैला मर गई" | अनुराधा पौडवाल |
| 2 | "कह दो उत्तर वालों से" | मोहम्मद अज़ीज़, अनुराधा पौडवाल, मनहर उधास |
| 3 | "उस कश्ती का क्या होगा" (स्त्री) | कविता कृष्णमूर्ति |
| 4 | "किस नाम से तुझको याद करूँ" | मोहम्मद अज़ीज़ |
| 5 | "थोड़ी सी आग" | कविता कृष्णमूर्ति, हरिहरन |
| 6 | "उस कश्ती का क्या होगा" (पुरुष) | मोहम्मद अज़ीज़ |
|

बाहरी कड़ियाँ
-------------

* *उत्तर दक्षिण*  इंटरनेट मूवी डेटाबेस पर
**मिशेला बर्कू** (हिब्रू: *מיכאלה ברקו*‎; जन्म 31 मार्च 1967) एक इजरायली मॉडल और अभिनेत्री है।

प्रारंभिक जीवन
--------------

माइकेला बर्कू का जन्म तेल अवीव में रोमानिया के अप्रवासी माता-पिता की एकमात्र संतान के रूप में हुआ था। उसके पिता बुखारेस्ट से हैं और उसकी माँ टिमियोरा से है। बर्कू बड़े होकर रोमानियन और हंगेरियन दोनों बोलने लगी। उनके पास रोमानियाई नागरिकता भी है।

कैरियर
------

उन्होंने 14 साल की उम्र में मॉडल के रूप में अपने करियर की शुरुआत की जब उनकी मां उन्हें फैशन फोटोग्राफर मेनकेम ओज के पास ले गईं। बाद में उन्होंने एलीट मॉडल प्रबंधन के साथ हस्ताक्षर किए। बर्कू का विवाह व्यवसायी रॉन ज़ुकरमैन से हुआ। दंपति के चार बच्चे हैं।

पीटर लिंडबर्ग द्वारा बर्कू का एक कवर नवंबर 1988 में अमेरिकी वोग में एक बेजलवेड क्रिश्चियन लैक्रोस टी-शर्ट और फीकी जीन्स पहने हुए दिखाई दिया; शॉट प्राकृतिक प्रकाश में बाहर किया गया था। यह पत्रिका के प्रधान संपादक के रूप में कार्यभार संभालने के बाद से अन्ना विंटोर का पहला कवर था, और उन्हें अपने पूर्ववर्ती ग्रेस मीराबेला द्वारा पसंद किए गए अधिक औपचारिक और सामने वाले कवर छवियों से एक ब्रेक के संकेत के रूप में देखा गया था। यह पहली बार था जब वोग के कवर पर एक मॉडल को जींस पहने दिखाया गया था। बर्कू अमेरिकी वोग के कवर पर चित्रित होने वाली पहली इज़राइली महिला भी थी। वह बाद में फ्रेंच, इतालवी, जर्मन, और ऑस्ट्रेलियाई वोग, अमेरिकी, ब्रिटिश, स्पेनिश, जर्मन और स्वीडिश एल्ले, मैडमोसेले, एल'ऑफिशियल, मैडम फिगारो, ग्लैमर और कॉस्मोपॉलिटन के कवर पर दिखाई दी। उन्हें 1990 के स्पोर्ट्स इलस्ट्रेटेड स्विमसूट इशू में भी दिखाया गया था।

वह ब्लमराइन, डीकेएनवाई, जोसेफ, एंड्रयू मार्क, रोशस, लॉरेल, सीपी शेड्स, लॉर्ड एंड टेलर, ब्लूमिंगडेल्स, लोरियल और रेवलॉन के विज्ञापन अभियानों में दिखाई दी है।.

सन्दर्भ
-------

1. ↑  "YouTube". मूल से 8 अप्रैल 2019 को पुरालेखित. अभिगमन तिथि 4 अप्रैल 2019.
2. ↑  "Michaela Bercu, modelul romano-israelian care a revolutionat stilul Vogue, a vorbit in exclusivitate pentru CANCAN.RO: "Am pasaport de Romania si sunt mandra de asta!"". *CanCan.ro*. 20 August 2012. मूल से 4 मार्च 2016 को पुरालेखित. अभिगमन तिथि 28 November 2015.
3. ↑  Cashman, Greer Fay (7 June 2008). "Celebrity Grapevine". *The Jerusalem Post*. मूल से 2 अप्रैल 2015 को पुरालेखित. अभिगमन तिथि 4 अप्रैल 2019.
4. ↑  Wintour, Anna. "Honoring the 120th Anniversary: Anna Wintour Shares Her Vogue Story". vogue.com. मूल से 11 जुलाई 2014 को पुरालेखित. अभिगमन तिथि 4 अप्रैल 2019.
5. ↑  Sowray, Bibby (15 August 2012). "Anna Wintour's first ever Vogue cover". telegraph.co.uk. मूल से 12 अक्तूबर 2018 को पुरालेखित. अभिगमन तिथि 4 अप्रैल 2019.
6. ↑  "The Perfect Halloween Hero". *Bennington Banner*. 24 October 2007.
7. ↑  Cashman, Greer Fay (20 August 1999). "Celebrity Grapevine". *The Jerusalem Post*. पृ॰ 16-B.
8. ↑  YouTube
बाइबिल के प्रथम ग्रंथ का नाम इसलिए **उत्पत्ति** (जेनेसिस) रखा गया है कि इसमें संसार तथा मनुष्य की उत्पत्ति (अध्याय 1-11) और बाद में यहूदी जाति की उत्तपत्ति तथा प्रारंभिक इतिहास (अध्याय 12-50) का वर्णन किया गया है। इस ग्रंथ की बहुत सी समस्याओं का अब तक सर्वमान्य समाधान नहीं हुआ है, फिर भी ईसाई व्याख्याता प्राय: सहमत हैं कि उत्तपत्ति पुस्तक में निम्नलिखित धार्मिक शिक्षा दी जाती है-

""केवल एक ही ईश्वर है जिसने काल के प्रारंभ में, किसी भी उपादान का सहारा न लेकर, अपनी सर्वशक्तिमान् इच्छाशक्ति मात्र द्वारा विश्व की सृष्टि की है। बाद में ईश्वर ने प्रथम मनुष्य आदम और उसकी पत्नी हव्वा की सृष्टि की और इन्हीं दोनों से मनुष्य जाति का प्रवर्तन हुआ। शैतान की प्रेरणा से आदम और हव्वा ने ईश्वर की आज्ञा का उल्लंघन किया, जिससे संसार में पाप, विषयवासना तथा मृत्यु का प्रवेश हुआ (द्र."आदिपाप")। ईश्वर ने उस पाप का परिणाम दूर करने की प्रतिज्ञा की और अपनी इस प्रतिज्ञा के अनुसार संसार को एक मुक्तिदाता प्रदान करने के उद्देश्य से उसने अब्राहम को यहूदी जाति का प्रवर्तक बना दिया।""
यद्यपि उत्पति पुस्तक की रचनाशैली पर सुमेरी-बाबुली महाकाव्य एन्मा-एलीश तथा गिल्गमेश की गहरी छाप है और उसके प्रथम रचयिता ने उसमें अपने से पहले प्रचलित सामग्री का उपयोग किया है जिसका उद्गम स्थान मेसोपोटेमिया माना जाता है, तथापि उत्तपति पुस्तक की मुख्य धार्मिक शिक्षा मौलिक ही है। उस ग्रंथ की रचना पर मूसा (15वीं शताब्दी ई. पू.) का प्रभाव सबसे महत्वपूर्ण प्रतीत होता है किंतु उसकी मिश्रित शैली से स्पष्ट है कि मूसा के बाद परवर्ती परिस्थितियों से प्रभावित होकर अनेक लेखकों ने उस प्राचीन सामग्री को नए ढाँचे में ढालने का प्रयत्न किया है। ग्रंथ का वर्तमान रूप संभवत: आठवीं शताब्दी ई. पू. का है। इसकी व्याख्या करने के लिए दो तथ्यों को ध्यान में रखना चाहिए :

(1) समस्त बाइबिल की भॉति उत्पत्ति पुस्तक का दृष्टिकोण वैज्ञानिक न होकर धार्मिक ही है। रचयिताओं ने अपने समय को भौगोलिक तथा वैज्ञानिक धारणाओं का सहारा लेकर स्पष्ट करना चाहा है कि ईश्वर ही विश्व तथा उसके समस्त प्राणियों का सृष्टिकर्त्ता है। अत: उस ग्रंथ में विश्व के प्रारंभ का समय अथवा विज्ञान के अनुसार विश्व का विकासक्रम ढूँढ़ना व्यर्थ है।

(2) उत्पत्ति पुस्तक में प्राय: प्रतीकों तथा रूपकों का प्रयोग हुआ है। उदाहरणार्थ, आदम की उत्पत्ति का वर्णन करने के लिए सृष्टिकर्ता को कुम्हार के रूप में प्रस्तुत किया गया है। उस प्रतीकात्मक रचनाशैली का ध्यान रखे बिना उसकी धार्मिक शिक्षा समझना नितांत असंभव है। अत: मध्यपूर्व की प्राचीन भाषाओं तथा उनकी साहित्यिक शैलियों के अनुशीलन के बाद ही उत्पत्ति पुस्तक के प्रतीकों तथा रूपकों का आवरण हटाकर उसमें प्रतिपादित धार्मिक शिक्षा का स्वरूप निर्धारित किया जा सकता है।

बाहरी कड़ियाँ
-------------

* Genesis Reading Room (Tyndale Seminary): online commentaries and monographs on Genesis.
* Bereshit with commentary in Hebrew
* בראשית *Bereishit* - Genesis (Hebrew - English at Mechon-Mamre.org)
* Hebrew Audiobook of Genesis *from* Librivox
* Young's Literal Translation (YLT)
* New International Version (NIV)
* New Revised Standard Version (NRSV)
* Westminster-Leningrad codex
* Aleppo Codex
**मानसी प्रधान** (जन्म-४ अक्तूबर,९६२) एक भारतीय महिला कार्यकर्त्ता और लेखक हैं, जिन्हें २०१३ में "रानी लक्ष्मीबाई स्त्री शक्ति पुरस्कार" मिला था। वह महिला राष्ट्रीय अभियान के संस्थापक हैं, जो भारत में महिलाओं के खिलाफ हिंसा को खत्म करने के लिए एक राष्ट्रीय आंदोलन है। मिशनरी ऑफ़ चैरिटी के वैश्विक प्रमुख में, उन्होंने 'आउटस्टैंडिंग वुमन अवार्ड' जीता। 

मानसी प्रधान
प्रधान को २१ वीं सदी के वैश्विक नारीवादी आंदोलन के अग्रदूतों में से एक माना जाता है। वह अक्सर प्रतिष्ठित अंतरराष्ट्रीय प्रकाशन और संगठनों द्वारा विश्व के शीर्ष नारीवादी लेखकों और कार्यकर्ताओं के बीच चित्रित किया जाता है। वह निर्भया वाहिनी, निर्भया समरोह और ओयएसएस महिला का संस्थापक है।

प्रारंभिक जीवन
--------------

प्रधान ओड़िशा के खोरदा जिले के बनपुर ब्लॉक में अयातापुर नामक एक दूरदराज के गांव में पैदा हुई थी। उनके माता-पिता हेमलता प्रधान व गोदाबरिश प्रधान के सब बच्चो में वह सबसे बड़ी थी। उनके पिता एक किसान व माता घर पर रहती थी।

करियर
-----

उन्होंने ओड़िसा सरकार के वित्त विभाग में काम किया। २१ वर्ष की उम्र में अक्तूबर, १९८३ में उन्होंने अपना खुद का मुद्रण व्यवसाय और एक साहित्यिक जर्नल शुरू किया। कुछ सालो में उन्का व्यवसाय बढ़ता गया और वह बड़े बड़े उद्यमियों की सूची में शामिल हो गए।

सन्दर्भ
-------


1. ↑  *फ्रीबेस डेटा डंप*, गूगल, Wikidata Q15241312
2. ↑  "President Confers Stree Shakti Puruskar on International Women's Day". Retrieved 12 March 2014.
3. ↑  Delhi gangrape victim continues to embolden Indian women | Matters India
4. 1 2  "Rani Laxmibai Stree Shakti Puraskar for Manasi Pradhan". 7 March 2014. Retrieved 12 March 2014.
5. ↑  "Change in both men, women's mindsets needed'". Daily Pioneer. 21 April 2014. Retrieved 13 March 2014.
6. ↑  "संग्रहीत प्रति". मूल से 4 मार्च 2016 को पुरालेखित. अभिगमन तिथि 16 मई 2017.
**एलन हेनबर्ग** (जन्म: 29 जून 1967) एक अमेरिकी पटकथा लेखक, टेलीविजन लेखक और निर्माता, और कॉमिक बुक लेखक हैं। वह द नेकड ट्रुथ, पार्टी ऑफ फाइव, सेक्स एंड द सिटी, गिलमोर गर्ल्स, द ओ॰सी॰, ग्रेज़ एनाटॉमी, लुकिंग और स्कैंडल जैसी टेलीविज़न शृंखलाओं के लेखक तथा निर्माता रहे हैं। इसके अतिरिक्त, उन्होंने मार्वल कॉमिक्स के लिए सह-निर्माता / कलाकार जिम चेंग के साथ यंग अवेंजर्स और इसके अनुक्रम, अवेंजर्स: द चिल्ड्रन क्रूसेड को बनाया और लिखा है। डीसी कॉमिक्स के लिए भी हेनबर्ग ने जैफ जॉन्स के साथ मिलकर जेएलए: क्राइसिस ऑफ़ कोन्सिएंस का सह-लेखन किया, और कलाकार टेरी और राहेल डोडसन के साथ वंडर वूमन के चरित्र का पुनर्निर्माण किया। उन्होंने 2017 की फ़िल्म वंडर वूमन की कहानी भी लिखी।

सन्दर्भ
-------

1. ↑  "'Sex and the City' writer to be guest at master's tea". *Yale Bulletin and Calendar*. 2004-11-05. मूल से 2010-07-27 को पुरालेखित. अभिगमन तिथि 2009-12-28. नामालूम प्राचल `|deadurl=` की उपेक्षा की गयी (मदद)
2. ↑  "Warner Bros. Pictures brings Hero's and Magic". मूल से 12 जुलाई 2016 को पुरालेखित. अभिगमन तिथि 24 जून 2018.

बाहरी कड़ियाँ
-------------

|  |  |
| --- | --- |
|  | **Allan Heinberg** से संबंधित मीडिया विकिमीडिया कॉमंस पर उपलब्ध है।  |

* Allan Heinberg at Marvel.com
* इंटरनेट मूवी डेटाबेस पर एलन हेनबर्ग
ज़ेनर डायोड का धारा-वोल्टता वक्र (I-V वक्र) जिसमें ऐवलांश भंजन तथा एवंज़ेनर भंजन दिखाए गए हैं।
**अवधाव भंजन** या **ऐवलांश भंजन** (Avalanche breakdown) वह परिघटना है जो विद्युतरोधी पदार्थों एवं अर्धचालक पदार्थों में हो सकती है। इस परिघटना में विद्युत धारा का मान बहुत अधिक हो जाता है जो इस प्रभाव की अनुपस्थिति में बहुत कम होती है। यह एक प्रकार का इलेक्ट्रॉन अवधाव (ऐवलांश) है। अवधाव प्रक्रिया तब होती है जब संक्रमण क्षेत्र में स्थित धारा-वाहक (कैरियर्स) विद्युत क्षेत्र के द्वारा त्वरित होकर इतनी ऊर्जा ग्रहण कर लेते हैं कि वे बहुत सारे मुक्त इलेक्ट्रॉन-होल युग्म निर्मित कर देते हैं, जिससे धारा का मान अत्यधिक बढ़ जाता है। इस प्रभाव को '**ऐवलांश प्रभाव'** भी कहते हैं।

यह सभी देखें
------------

* QBD (इलेक्ट्रॉनिक्स)
* एकल-फोटॉन हिमस्खलन डायोड
* स्फुलिंग अन्तराल (स्पार्क गैप)
* ज़ेनर भंजन

सन्दर्भ
-------

* माइक्रोइलेक्ट्रॉनिक सर्किट डिज़ाइन - रिचर्ड सी जेगर -
* इलेक्ट्रॉनिक्स की कला - होरोविट्ज़ और हिल -
* कोलोराडो विश्वविद्यालय अग्रिम MOSFET डिजाइन के लिए गाइड Archived 2006-02-08 at the Wayback Machine
* McKay, K. (1954). "Avalanche Breakdown in Silicon". *Physical Review*. **94** (4): 877. डीओआइ:10.1103/PhysRev.94.877. बिबकोड:1954PhRv...94..877M.
* पावर MOSFET हिमस्खलन विशेषताओं और रेटिंग - ST अनुप्रयोग नोट AN2344
* पावर MOSFET हिमस्खलन डिजाइन दिशानिर्देश - Vishay आवेदन नोट AN-1005
विमान से मध्य मकरान पर्वतमाला का दृश्य
मिरानी बाँध और सरोवर
**मध्य मकरान पर्वतमाला** (Central Makran Range) पाकिस्तान के बलोचिस्तान प्रान्त के दक्षिणपश्चिमी भाग के मकरान क्षेत्र में स्थित एक पर्वतमाला है।

भूगोल
-----

मकरान क्षेत्र में तीन पर्वत शृंख्लाएँ हैं, जिनमें से यह एक है:

* मकरान तटीय पर्वतमाला (Makran Coastal Range) - जिसकी चोटियाँ १,५०० मीटर (४,९०० फ़ुट) तक हैं
* मध्य मकरान पर्वतमाला (Central Makran Range) - जिसकी चोटियाँ ३,००० मीटर (९,८०० फ़ुट) तक हैं
* सियाहान पर्वतमाला (Siahan Range) - जिसकी चोटियाँ २,००० मीटर (६,६०० फ़ुट) तक हैं

इस शृंख्ला में दश्त नदी पर मिरानी बाँध बना हुआ है, जिसके पीछे के सरोवर से कई नहरें कृषि के लिए पानी वितरण करती हैं।

भूविज्ञान
---------

पर्वतमाला की पहाड़ियाँ अधिकतर चूना पत्थर और बलुआ पत्थर की बनी हुई हैं। पहाड़ियों का जन्म आज से करोड़ो वर्ष पूर्व भारतीय प्लेट के यूरेशियाई प्लेट से हुए टकराव के कारण हुआ।

इन्हें भी देखें
---------------

* मकरान

सन्दर्भ
-------

1. ↑  "Pakistan & the Karakoram Highway Archived 2016-12-03 at the Wayback Machine," Sarina Singh, Lonely Planet, 2008, ISBN 9781741045420
सरलतम ऐल्कीन, एथिलीन का एक त्रिआयामी निदर्श
कार्बनिक रसायन में, **ऐल्कीन** (Alkene), एक असंतृप्त रासायनिक यौगिक होता है जिसमे कम से कम एक कार्बन-से-कार्बन का द्वि-बन्ध होता है। इन्हें **ओलेफिन**, या **ओलेफाइन** भी कहते हैं।

सरलतम अचक्रीय ऐल्कीन वह होते हैं जिसमे सिर्फ एक द्वि-बन्ध होता है तथा अन्य कोई प्रकार्यात्मक समूह नहीं होता। यह मिलकर एक समरूप हाइड्रोकार्बन शृंखला की रचना करते हैं जिसका साधारण सूत्र (फार्मूला) **CnH2n** होता है।

एथिलीन (C2H4) सबसे सरल ऐल्कीन है। एल्कीनों को "ओलेफिन" भी कहा जाता है, (यह इसका एक पुराना पर्याय जो पैट्रोरसायन उद्योग में व्यापक रूप से प्रयुक्त होता है)। एरोमैटिक (सुरभित) यौगिकों को अक्सर "चक्रीय ऐल्कीन" का रूप माना जाता है, लेकिन उनकी संरचना और गुण इससे भिन्न होते हैं और वे ऐल्कीन नहीं होते।

सन्दर्भ
-------

1. ↑  Wade, L.G. (Sixth Ed. 2006). *कार्बनिक रसायन*. Pearson Prentice Hall. पृ॰ 279. `|date=` में तिथि प्राचल का मान जाँचें (मदद)
2. 1 2  Moss, G. P.; Smith, P. A. S. (1995). "Glossary of Class Names of Organic Compounds and Reactive Intermediates Based on Structure (IUPAC Recommendations 1995)". *Pure and Applied Chemistry*. **67**: 1307–1375. डीओआइ:10.1351/pac199567081307.
**करीम लाला** (1911 - 19 फरवरी 2002), अफगानिस्तान के कुनर प्रान्त में **अब्दुल करीम शेर खान** के रूप में पैदा हुआ, तथा वह भारत में साठ के दशक से लेकर अस्सी के दशक तक दो दशकों से अधिक समय तक भारत में मुंबई के तीन "माफिया डोंस" में से एक के रूप में बदनाम था। अन्य दो लोग मस्तान मिर्जा उर्फ हाजी मस्तान और वरदराजन मुदलियार हैं।

दो दशकों से अधिक समय तक, वह खूंखार "पठान गैंग" का नेता रहा, जो गैंग दक्षिण मुंबई के डोंगरी, नागपाड़ा, भेंडी बाज़ार और मोहम्मद अली रोड जैसे दुर्बल और अपराध से प्रभावित मुस्लिम गुटों का संचालन करता था। पठान गैंग अवैध जुआ (सट्टा) और शराब की तस्करी, अवैध धन की वसूली, अवैध भूमि बेदखली, अपहरण, संरक्षण रैकेट (हफ्ता), कॉन्ट्रैक्ट किलिंग (सुपारी), नशीले पदार्थों के वितरण और जाली मुद्रा के वितरण जैसे अपराधो में शामिल था।

करीम लाला पश्तो भाषी पठान (पश्तून) था जो 1920 के दशक में अफगानिस्तान के कुनर से मुंबई (तब बॉम्बे) तक अपने बड़े परिवार के साथ आया था। उसका परिवार दक्षिण मुंबई में भेंडी बाज़ार के सबसे घनी आबादी वाले और गरीब मुस्लिम बस्ती में बस गया। मुंबई में एक साधारण श्रमिक के रूप में काम शुरू करने के बाद, वह पठान जाति के एक गिरोह में शामिल हो गया, जो गिरोह मारवाड़ी और गुजराती धन उधारदाताओं, जमींदारों और व्यापारियों के लिए अवैध वसूली एजेंटों के रूप में काम करता था। इन धन उधारदाताओं और जमींदारों ने बलवान पठानों को नियोजित किया, जिनके लंबे शरिरिक आकार और धमकाने वाले आचरण ने कर्जदारों द्वारा दक्षिण मुंबई के डिफ़ॉल्टर्स तथा किरायेदारों और मालिकों को उनकी महंगी प्रमुख संपत्तियों से बेदखल करने के काम को आसान कर दिया।

इन्हें भी देखें
---------------

भारत में संगठित अपराध

सन्दर्भ
-------

1. ↑  "Who was Karim Lala, the underworld don Shiv Sena claims Indira Gandhi used to meet". *Moneycontrol*. 16 January 2020. अभिगमन तिथि 16 January 2020.
**ऐल्ब्युमिनमेह** (Albuminuria) एक रोग है, जिसके होने पर मूत्र में असामान्य मात्रा में ऐलब्युमिन पाया जाता है। यह एक प्रकार का प्रोटीनमेह (proteinuria) है। सामान्य अवस्था में सभी के मूत्र में ऐल्बुमिन पाया जाता है किन्तु वृक्क (किडनी) के रोग होने पर मूत्र में ऐल्बुमिन की मात्रा बहुत बढ़ जाती है। ऐलब्युमिनमेह स्वयं कोई रोग नहीं है; वह कुछ रोगों का केवल एक लक्षण है।

मूत्र को गरम करके उसमें नाइट्रिक अम्ल या सल्फ़ोसैलिसिलिक अम्ल मिलाकर ऐलब्युमिन की जाँच की जाती है। बेस जोंस नामक प्रोटीनों की उपस्थिति में ५५ डिग्री सेल्सियस तक गरम करने पर गँदलापन आने लगता है। किंतु ८० डिग्री सेल्सियस तक उसे गरम करने पर गँदलापन जाता रहता है। इस गँदलेपन को मापा जा सकता है और कैलोरीमापक विधि से उसकी मात्रा भी ज्ञात की जा सकती है।

निम्नलिखित रोगों में ऐलब्युमिन मूत्र में पाया जाता है:

* वृक्कार्ति, जिसमें वृक्क में शोथ हो जाता है।
* गोणिकार्ति, जिसमें शोथ वृक्क-गोणिका में परिमित रहता है।
* मूत्राशयार्ति, जिसमें मूत्राशय में शोथ होता है।
* मूत्रमार्गीर्ति, जिसमें मूत्रमार्ग की भित्तियाँ शोथयुक्त हो जाती हैं।
* वृक्क का अमिलाइड रोग।
* हृद्रोग, ज्वर, गर्भावस्था की रक्तविषाक्ता, मधुमेह और उच्च-रक्त-दाब।

प्राय: वृक्कार्ति तथा अमिलाइड रोगों में ऐलब्युमिन की मात्रा अधिक होती है, जिससे रक्त में प्रोटीन की कमी हो जाती है। इसके कारण शरीर पर शोथ हो जाता है तथा रक्त की रसाकर्षण दाब भी कम हो जाती है।
**मलय** बोधगम्यता के प्रत्येक बिंदु के आधार पर पारस्परिक रूप से निकट भाषाओं का एक समूह है पर भाषाविद् इन सभी भाषाओं को अलग अलग मानते हैं। यह सभी भाषायें एक बड़े समूह जिसे "स्थानीय मलय" कहते है मे समूहीकृत किया गय है, इस बड़े समूह के एक भाग को ऑस्ट्रोनेशियाई भाषा परिवार की मलायो-पोलिनेशियाई शाखा के अन्तर्गत "मलायन" कहा जाता है। मलय भाषा विभिन्न रूपों में ब्रुनेई, इंडोनेशिया (जहाँ राष्ट्रीय भाषा, इन्डोनेशियाई, इसका एक रूप है), मलेशिया, सिंगापुर और दक्षिणी थाइलैंड में बोली जाती हैं।

मलय ब्रुनेई और मलेशिया की आधिकारिक भाषा है, जबकि सिंगापुर में इसे एक आधिकारिक भाषा का दर्जा मिला हुआ है। इंडोनेशिया की राष्ट्रीय भाषा इन्डोनेशियाई है, जिसे औपचारिक रूप से **बहासा इन्डोनेशिया** (बहासा हिन्दी शब्द भाषा का तद्भव रूप है) कहा जाता है और जिसका शाब्दिक अर्थ "इन्डोनेशियाई भाषा" है। इसे *बहासा केबंगसान* (राष्ट्रीय भाषा) और *बहासा पर्सातुआन/ पेमेरसतु* (जोड़ने वाली भाषा) भी कहा जाता है। इन्डोनेशियाई सैन्य कब्जे में 20 वर्ष से अधिक रहने के कारण इन्डोनेशियाई *पूर्वी तिमोर* में भी बोली जाती है। मलेशिया में इस भाषा को अब आधिकारिक रूप से बहासा मलेशिया ("मलेशियाई भाषा") पुकारा जाता है, यद्यपि संवैधानिक नाम **बहासा मेलायु** है। सिंगापुर, ब्रुनेई और दक्षिणी थाईलैंड में इसे बहासा मेलायु ("मलय भाषा") ही कहा जाता है।
**कड़वी हवा** नवंबर 2017 के आखिरी सप्ताह में रिलीज हुई एक हिंदी फिल्म है। फिल्म का निर्देशन नील माधव पांडा ने किया है जबकि इसके निर्माता दृश्यम फिल्म्स, अक्षय परीजा और नील माधव पांडा हैं। फिल्म जलवायु परिवर्तन के मुद्दे पर आधारित है। कड़वी हवा 24 नवंबर 2017 को रिलीज हुई। गंभीर विषय पर आधारित होने के बावजूद यह कला फिल्म या जलवायु परिवर्तन पर आधारित वृत्तचित्र नहीं है बल्कि मनोरंजन फिल्म है। अप्रैल 2017 में संपन्न हुए 64वें राष्ट्रीय फिल्म पुरस्कार समारोह में नील माधव पांडा की ताजा फिल्म ‘कड़वी हवा’ का विशेष तौर पर जिक्र (स्पेशल मेंशन) किया गया।

कहानी
-----

फिल्म की कहानी दो ज्वलन्त मुद्दों के इर्द-गिर्द घूमती है- जलवायु परिवर्तन से बढ़ता जलस्तर व सूखा। फिल्म में एक तरफ सूखाग्रस्त बुन्देलखण्ड है तो दूसरी तरफ ओडिशा के तटीय क्षेत्र हैं। बुन्देलखण्ड पिछले साल भीषण सूखा पड़ने के कारण सुर्खियों में था। खबरें यह भी आई थीं कि अनाज नहीं होने के कारण लोगों को घास की रोटियाँ खानी पड़ी थी। कई खेतिहरों को घर-बार छोड़कर रोजी-रोजगार के लिये शहरों की तरफ पलायन करना पड़ा था।
फिल्म में एक तरफ चंबल इलाके के नेत्रहीन वृद्ध बाबा हैं और दूसरी तरफ ओडिशा के तटिय क्षेत्र के गांव का गन्नू है। दोनों प्रकृति की मार से सहमे अपने घर-परिवार को बचाने के लिए जी जान से लगे हैं। एक की बेचैनी उसका बेबसी में दिखती है तो दूसरे की हृदयहीनता में। बाबा के बेटे पर बैंक का कर्ज चढ़ गया है। वो हर समय कर्ज चुकाने की चिंता में घिरा रहता है। दूसरी ओर बाबा को ये चिंता सता रही है कि कहीं उनका बेटा दूसरे किसानों की तरह मुसीबतों से तंग आकर आत्महत्या न कर ले। गन्नू बैंक का रिकवरी एजेंट है, जिसे गांव वाले यमदूत कहते हैं। लोग कहते हैं कि जो भी गांव उसके वसूली क्षेत्र में आता है, वहां दो-चार लोग तो अपनी जीवनलीला समाप्त कर ही लेते हैं। वह बाबा के गांव महुआ की वसूली का काम अपने हाथ में लेता है, क्योंकि वहां डबल कमीशन मिलता है। वह अपने परिवार को अगली बरसात से पहले अपने पास बुलाना चाहता है, क्योंकि उसके घर और परिवार को समंदर निगल चुका है। इसलिए वह वसूली में कोई दया नहीं दिखाता। बाबा इस खबर से डर जाते हैं और अपने बेटे को गन्नू से बचाने के लिए समझौता कर लेते हैं।

कलाकार
------

‘कड़वी हवा’ में मुख्य किरदार संजय मिश्रा और रणवीर शौरी ने निभाया है। अपने अभिनय के लिये मशहूर संजय मिश्रा एक अंधे वृद्ध की भूमिका में हैं जो सूखाग्रस्त बुन्देलखण्ड में रह रहा है।

  

* संजय मिश्रा (अभिनेता)
* रणवीर शौरी
* तिलोत्तमा शोम
* भूपेश सिंह
* एकता सावंत

निर्माण
-------

हालांकि इस फिल्म की पटकथा पर इस फिल्म के निर्देशक नील माधव पांडा पिछले 8-9 वर्षों से काम कर रहे थे लेकिन इस फिल्म के निर्माण की घोषणा साल 2016 के नवंबर माह के दूसरे सप्ताह में की गई।

सन्दर्भ
-------

1. ↑  "Kadvi Hawa Cast & Crew". बॉलीवुड हंगामा. मूल से 15 नवंबर 2017 को पुरालेखित. अभिगमन तिथि 18 नवंबर 2017.
2. ↑  "Kadvi Hawa poster: Sanjay Mishra, Ranvir Shorey star in upcoming film about drought, climate change". *फर्स्ट पोस्ट*. 11 August 2017. मूल से 17 अगस्त 2017 को पुरालेखित. अभिगमन तिथि 18 नवंबर 2017.
3. ↑  "मौजूदा वक्त की आवाज है संजय मिश्रा की 'कड़वी हवा'". khabar.ndtv.com. 24 नवंबर 2017. मूल से 24 नवंबर 2017 को पुरालेखित. अभिगमन तिथि 25 नवंबर 2017.
4. ↑  "कड़वी हवा मूवी रिव्यू". navbharattimes.indiatimes.com. 24 नवंबर 2017. अभिगमन तिथि 25 नवंबर 2017.
**कड़ा-माणिकपुर** मध्ययुगीन भारत में एक सूबा (प्रांत) था। यह सूबा दो गढ़ों: कड़ा और माणिकपुर से मिलकर बना था जो गंगा नदी के दोनो किनारों पर आमने सामने स्थित थे। आज यह भारत के राज्य उत्तर प्रदेश का हिस्सा हैं।

ग्यारहवीं शताब्दी में इस्लाम के योद्धा संत गाजी सैयद सालार मसूद ग़ाज़ी ने माणिकपुर और कड़ा के सरदारों को हराया था, हालांकि यहाँ मुस्लिम शासन की स्थापना मोहम्मद ग़ोरी के हाथों जयचंद्र की हार के बाद ही हुई थी। प्रारंभिक मुस्लिम काल में माणिकपुर और कड़ा दोनो ही सरकार के महत्वपूर्ण आधार थे। अपने चाचा को मणिकपुर और कड़ा के बीच वाली नदी की रेती पर मारकर दिल्ली का सिंहासन हासिल करने से पहले अलाउद्दीन खिलजी यहां का राज्यपाल था।

पंद्रहवीं शताब्दी में, यह सूबा कुछ समय के लिए जौनपुर के शार्की राजाओं के शासन के आधीन आ गया था लेकिन जल्द ही यह फिर से दिल्ली के शासन के आधीन आ गया। इस पर कब्जे के लिए मुस्लिमों और राजपूत शासकों के मध्य संघर्ष जारी रहे। अफगानों ने सूबे पर अपनी मजबूत पकड़ बरकरार रखी और अकबर के शासनकाल की शुरुआत में (16 वीं सदी के मध्य), माणिकपुर के राज्यपाल ने विद्रोह किया।

इनका नाम अभी भी कड़ा-माणिकपुर ही है, हालांकि कड़ा अब कौशांबी जिले का हिस्सा है, जबकि माणिकपुर प्रतापगढ़ जिले में पड़ता है।

सन्दर्भ
-------
**मार्शल मैक्लुहान** (२१ जुलाई १९११ - ३१ दिसंबर १९८०) एक कनाडाई प्रोफेसर, दार्शनिक और बौद्धिक थे। उनका काम मीडिया अध्ययन के मुख्य स्तंभों में से एक के रूप में देखा जाता है, साथ ही विज्ञापन और टेलीविजन उद्योगों में व्यावहारिक तरीके से उपयोग में भी आता है। वे वाक्यांश "ग्लोबल विलेज" (वैश्विक गांव) के जनक हैं।

जीवन
----

हर्बर्ट मार्शल मैक्लुहान का जन्म 21 जुलाई 1911 को एडमोंटन, अल्बर्टा, में हुआ था। एल्सी नाओमी (नी हॉली) के बेटे और हर्बर्ट अर्नेस्ट मैक्लुहान दोनों ही कनाडा में पैदा हुए थे। उसका भाई मौरिस दो साल बाद पैदा हुआ था। "मार्शल" उनकी ममिया दादी का सरनेम था। उनकी माँ एक बैपटिस्ट स्कूल की शिक्षिका थीं जो बाद में एक अभिनेत्री बन गई। उनके पिता मेथोडिस्ट थे और एडमोंटन में उनका एक रीयल एस्टेट का व्यवसाय था। विश्व युद्ध प्रथम में विफल होने पर व्यापार भी विफल हो गया और मैक्लुहान के पिता ने उन्हें कनाडाई सेना में भर्ती करा दिया। एक साल की सेवा के बाद, उन्होंने इन्फ्लूएंजा करार किया और कनाडा में बने रहे, सीमा रेखाओं से दूर। 1915 में सेना से अपने निर्वहन के बाद, मैक्लुहान परिवार को लेकर विनीपेग, मैनिटोबा में चले गए, जहाँ मार्शल बड़ा हुआ और स्कूल गया, 1928 में मैनिटोबा विश्वविद्यालय में दाखिला लेने से पहले वह केल्विन टेक्निकल स्कूल में पढ़ रहे थे।

सन्दर्भ
-------

1. ↑  "मार्शल मैक्लुहान के 106वें जन्मदिन पर गूगल ने समर्पित किया डूडल". *News State*. २१ जुलाई २०१७. मूल से 10 अक्तूबर 2018 को पुरालेखित. अभिगमन तिथि २१ जुलाई २०१७.

बाहरी कड़ियाँ
-------------

|  |  |
| --- | --- |
|  | **मार्शल मैक्लुहान** से संबंधित मीडिया विकिमीडिया कॉमंस पर उपलब्ध है।  |
| **मागादान ओब्लास्तМагада́нская о́бластьमादागान्स्काया ओब्लास्ति** |
| --- |
|  |
| सूचना |
| **राजधानी** : | मागादान |
| **क्षेत्रफल** : | ४,६१,४०० किमी² |
| **जनसंख्या**(२०१०): • घनत्व : | १५६,९९६ ०.३४/किमी² |
| **उपविभागों के नाम:** | रायोन |
| **उपविभागों की संख्या:** | ८ |
| **मुख्य भाषा(एँ):** | रूसी |

नागायेवो खाड़ी
**मागादान ओब्लास्त** (रूसी: Магада́нская о́бласть, अंग्रेज़ी: Magadan Oblast) रूस के साइबेरिया क्षेत्र के सुदूर पूर्व में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। इसकी राजधानी मागादान शहर है। इसकी सीमाएँ उत्तर में चुकोतका स्वशासित ओक्रुग, पूर्वोत्तर में कमचातका क्राय, दक्षिण में ख़ाबारोव्स्क क्राय और पश्चिम में साख़ा गणतंत्र से लगती हैं। पूर्व में यह ओख़ोत्स्क सागर के साथ तटस्थ है।

इतिहास
------

ऐतिहासिक रूप से साइबेरिया के सुदूर पूर्वी इलाक़े को कोलिमा (Kolyma, Колыма́) कहा जाता था और इसी के एक भाग में सन् १९५३ में मागादान ओब्लास्त स्थापित किया गया। यहाँ पर धरती में सोना, चांदी, टिन और टंग्स्टेन मिला और १९३०-१९४० के दशकों में उन्हें निकालने के लिए खाने बनी और सोवियत संघ के तानाशाह जोसेफ़ स्टालिन की सरकार ने यहाँ क़ैदी-श्रमिकों के गुलाग खेमे और सड़कें बनवाई। स्टालिन के देहांत पर कैदियों की बजाए पगार पर काम करने वाले मज़दूरों को रखा गया जो यहाँ पर सोने-आदि की खानों में काम करने आये।

यहाँ पर मूल रूप से बहुत से साइबेरियाई आदिवासी समुदाय बसे हुए थे, जैसे कि एवेन, कोर्यक, युपिक, चुकची, ओरोच, चुवाई और इतेलमेन, जो या तो ओख़ोत्स्क सागर में मछलियों के शिकार से या फिर कोलिमा नदी की घाटी में रेनडियर-पालन से गुज़ारा करते थे। औद्योगीकरण से इनकी मूल जीवन-प्रणाली छिन्न-बिन्न हो गई लेकिन सरकारी सहायता से यह अपने निर्वाह करते रहे। सोवियत संघ के टूट जाने के बाद यह सहारा बंद हो गया और अब इन समुदायों के बहुत से लोग बेरोज़गार और निर्धन हो गए हैं। १९९१ तक चुकोतका स्वशासित ओक्रुग इसी ओब्लास्त का हिस्सा हुआ करता था लेकिन उस वर्ष उस ओक्रुग ने मागादान ओब्लास्त से अलग हो जाने की घोषणा कर दी।

लोग
---

जाति के अनुसार मागादान ओब्लास्त की आबादी इस प्रकार बंटी हुई है:

* रूसी लोग - ८४.१%
* यूक्रेनी लोग - ६.५%
* एवेन लोग - १.७%
* साइबेरियाई तातार लोग - ०.९%
* बेलारूसी लोग - ०.८%
* अन्य - ६%

मागादान ओब्लास्त के कुछ नज़ारे
------------------------------

* बुतुगीचेग क़ैदी-श्रम से चलने वाली गुलाग खान, जिसे १९५८ में बंद कर दिया गया
* तलाइया नामक बस्ती
* सुसुमान बस्ती में सड़क के अंत में एक गिरजा

इन्हें भी देखें
---------------

* साइबेरिया
* रूस के संघीय खंड
* ओब्लास्त

सन्दर्भ
-------

1. ↑  "Всероссийская перепись населения 2010 года. Том 1, 2010 All-Russian Population Census, vol. 1, Federal State Statistics Service. 2011. Retrieved June 29, 2012.
2. ↑  "Всероссийская перепись населения 2010 года. Том 1 Archived 2018-03-17 at the Wayback Machine, 2010 All-Russian Population Census, vol. 1, Federal State Statistics Service. 2011. Retrieved June 29, 2012.
के विदेश संबंध मिस्र बाहरी दुनिया के साथ मिस्र की सरकार के विदेशी संबंधों हैं। मिस्र की विदेश नीति गुट-निरपेक्ष स्तर पर चल रही है। जनसंख्या आकार, ऐतिहासिक घटनाएं, सैन्य शक्ति, कूटनीतिक विशेषज्ञता और एक रणनीतिक भौगोलिक स्थिति जैसे कारक मिस्र को मध्य पूर्व , अफ्रीका में और समग्र रूप से गुटनिरपेक्ष आंदोलन के भीतर व्यापक राजनीतिक प्रभाव देते हैं । काहिरा सदियों से अरब दुनिया के वाणिज्य और संस्कृति का एक चौराहा रहा है, और इसके बौद्धिक और इस्लामी संस्थान इस क्षेत्र के सामाजिक और सांस्कृतिक स्थलों के केंद्र में हैं।

**मिस्र-भारत संबंध** मिस्र और भारत के बीच द्विपक्षीय संबंध हैं। आधुनिक मिस्र-भारत के संबंध आजादी के अपने आंदोलनों के सामान्य लक्ष्यों पर साद ज़ागलौल और महात्मा गांधी के बीच संपर्कों पर वापस जाते हैं। 1955 में, गामाल अब्देल नासर के तहत मिस्र और जवाहरलाल नेहरू के अधीन भारत ग़ैर-क़ानून के संस्थापक बने। 1956 के युद्ध के दौरान, नेहरू मिस्र को राष्ट्रमंडल से अपने देश को वापस लेने की धमकी के बिंदु पर समर्थन करने के लिए खड़े थे। 1967 में, सिक्स-डे वार के बाद, भारत ने मिस्र और अरबों का समर्थन किया। 1977 में, नई दिल्ली ने राष्ट्रपति अनवर अल-सादात की यरुशलम यात्रा को एक "बहादुर" कदम बताया और मिस्र और इजरायल के बीच शांति संधि को मध्य पूर्व की समस्या के एक उचित समाधान के रास्ते पर एक प्राथमिक कदम माना। भारत में प्रमुख मिस्र के निर्यात में कच्चे कपास, कच्चे और निर्मित उर्वरक, तेल और तेल उत्पाद, जैविक और गैर-कार्बनिक रसायन, चमड़े और लोहे के उत्पाद शामिल हैं। भारत से मिस्र में प्रमुख आयात सूती धागे, तिल, कॉफी, जड़ी बूटी, तंबाकू और दाल हैं। मिस्र का पेट्रोलियम मंत्रालय वर्तमान में एक अन्य भारतीय कंपनी के साथ एक प्राकृतिक गैस संचालित उर्वरक संयंत्र की स्थापना के लिए बातचीत कर रहा है। 2004 में गैस अथॉरिटी ऑफ इंडिया लिमिटेड ने मिस्र की नैट गैस वितरण और विपणन कंपनी का 15% खरीदा।

मिस्र के राष्ट्रपति मुबारक ने 2008 में भारत का दौरा किया। यात्रा के दौरान उन्होंने प्रधानमंत्री मनमोहन सिंह से मुलाकात की।
मिस्र के राष्ट्रपति मोहम्मद मुर्सी ने 18 से 21 मार्च, 2013 तक मंत्रियों और व्यापारिक नेताओं के एक उच्च-स्तरीय प्रतिनिधिमंडल के प्रमुख के रूप में भारत का दौरा किया, ऐसे समय में जब दोनों पक्षों के बीच व्यापार में 30% की वृद्धि हुई है।

आर्थिक संबंध
------------

अमेरिका, इटली और सऊदी अरब के बाद भारत मिस्र का चौथा सबसे बड़ा व्यापार भागीदार है।
**खान बहादुर क़ाज़ी अज़ीज़ुल हक़**(1872 - 1935) ब्रिटिशकालीन भारत के (वर्तमान बांग्लादेश के) एक आविष्कारक और पुलिस अधिकारी थे। वे हेनरी क्लासिफिकेशन सिस्टम (अब फिंगरप्रिंट) के विकास के लिए जाने जाते हैं, जो अभी भी उपयोग में हैं। उन्होंने इस प्रणाली को गणितीय आधार प्रदान किया।

प्रारंभिक जीवन
--------------

हक़ का जन्म 1872 में पैग्राम कस्बा, फुलतला, खुलना जिला, बंगाल प्रेसीडेंसी (अब बांग्लादेश) में हुआ था। जब वह छोटा था तब उसके माता-पिता की एक नाव दुर्घटना से मृत्यु हुई थी।उन्होंने 12 साल की उम्र में अपने घर छोड़ा और कोलकाता चले आए, जहाँ उन्होंने एक ऐसे परिवार से दोस्ती की जो उनके गणितीय कौशल से प्रभावित हुए और उनके लिए औपचारिक शिक्षा की व्यवस्था की।

शिक्षाप्राप्ति और पुलिस कैरियर
------------------------------

हक़ ने प्रेसीडेंसी कॉलेज, कोलकाता में गणित और विज्ञान के अध्ययन किया।कलकत्ता पुलिस के एडवर्ड हेनरी ने साल 1892 में उस कॉलेज के प्रिंसिपल को पत्र लिखकर अपने फिंगरप्रिंट प्रोजेक्ट में मदद करने के लिए एक मजबूत सांख्यिकी छात्र की सिफारिश करने के लिए कहा, और प्रिंसिपल ने हक को नामांकित किया। हेनरी ने हक़ को एक पुलिस सब-इंस्पेक्टर के रूप में चुना, और शुरुआत में उन्हें बंगाल में मानवशास्त्रीय प्रणाली स्थापित करने की जिम्मेदारी दी गई। जब बिहार बंगाल प्रेसीडेंसी से अलग हुआ तो हक़ ने बिहार पुलिस सेवा में शामिल होने का विकल्प चुना था।

व्यक्ति जीवन
------------

सेवा से सेवानिवृत्त होने पर, हक़ मोतिहारी, बिहार प्रांत में बस गए, जहां उनके मृत्यु हो गई और उनकी दफन हुई हैं। उनकी पत्नी, जुबेन्नेसा के साथ उनके आठ जीवित बच्चे थे, जिनमें चार बेटे, अमीनुल असीरुल, एकरामुल, और मोतिउर, और चार बेटियां, अकीफा, आमेना, अरीफा और अबीदा शामिल थे। उनकी पत्नी, और बच्चे और उनके परिवार भारत के विभाजन के दौरान पूर्वी पाकिस्तान और पश्चिम पाकिस्तान चले आए। वर्तमान में उनके वंशजों बांग्लादेश, पाकिस्तान, यूके, ऑस्ट्रेलिया, मिडल इस्ट और उत्तरी अमेरिका में बसे हैं।

और देखें
--------

* बंगाली मुसलमान

संदर्भ
------

1. ↑  Khan, Waqar A. (10 May 2017). "Qazi Azizul Haque, mathematical genius from Bengal". *Dawn* (अंग्रेज़ी में). अभिगमन तिथि 15 February 2019.
2. ↑  "Indelible Imprints: The Genius from Khulna". *The Daily Star* (अंग्रेज़ी में). 8 May 2017. अभिगमन तिथि 18 December 2017.
3. ↑  SK Said Baksh (14 August 1963). "Historical Survey on Fingerprints". *The Detective*. खण्ड VI अंक. 1. Dacca. पृ॰ 114. मूल (PDF) से 26 October 2009 को पुरालेखित.
4. ↑  "Indelible Imprints: The Genius from Khulna | The Daily Star". *archive.ph*. 2022-02-27. मूल से पुरालेखित 27 फ़रवरी 2022. अभिगमन तिथि 2022-02-27.सीएस1 रखरखाव: BOT: original-url status unknown (link)
5. ↑  Colin Beavan (2001). *Fingerprints: The Origins of Crime Detection and Murder Case that Launched Forensic Science*. Hyperion, NY, USA.
6. ↑  "Indelible Imprints: The Genius from Khulna". *The Daily Star* (अंग्रेज़ी में). 2017-05-08. अभिगमन तिथि 2022-02-27.
7. ↑  Khan, Waqar A. (2017-05-10). "Qazi Azizul Haque, mathematical genius from Bengal". *DAWN.COM* (अंग्रेज़ी में). अभिगमन तिथि 2022-02-27.
**माखनलाल चतुर्वेदी राष्ट्रीय पत्रकारिता एवं संचार विश्वविद्यालय** का नाम भारत के विख्यात पत्रकार,कवि और स्वतंत्रता सेनानी, श्री माखनलाल चतुर्वेदी के नाम पर रखा गया है। मध्यप्रदेश की राजधानी भोपाल में स्थित विश्वविद्यालय के निर्माण के पीछे मुख्य उद्देश्य देश में मास मीडिया के क्षेत्र में बेहतर शिक्षण और प्रशिक्षण। मध्यप्रदेश विधानसभा की धारा १५ के तहत १९९० में विश्वविद्यालय की नींव पड़ी। जिसे यूनिवर्सिटी ग्रांट कमीशन ने भी सहमति प्रदान की है। वर्तमान में विश्वविद्यालय के कुलपति प्रो. केजी सुरेश हैं।

इतिहास
------

इसका निर्माण वर्ष 1990 में किया गया था।

### माला शब्द संशोधक

मुख्य लेख: माला शब्द संशोधक
एक प्रकार का शब्द संशोधक है, जिसका निर्माण 25 दिसम्बर 2013 को किया गया था। इसका नाम माखनलाल जी के नाम पर ही रखा गया है। यह निःशुल्क और मुक्त स्रोत के साथ उपलब्ध है। इसका निर्माण कंप्यूटरों में परिशुद्ध हिंदी लिखने हेतु किया गया था। कार्यक्रम का आयोजन पं.मदनमोहन मालवीय की जयंती एवं पूर्व प्रधानमंत्री श्री अटल बिहारी वाजपेयी की जन्मतिथि के अवसर पर किया गया था।

इस अनुप्रयोग के निर्माण दल में अनुराग सीठा, रवि रतलामी, महेश परिमल एवं मनीष माहेश्वरी आदि शामिल थे।

इसके अलावा 10 से 12 सितम्बर 2015 को भोपाल में होने वाले विश्व हिन्दी सम्मेलन के लिए दृश्यमान नामक एक अनुप्रयोग बनाया है। जिससे कोई भी विश्व हिन्दी सम्मेलन में होने वाले कार्यक्रम को देख और सुन सकता है।

विशेषता
-------

आज विश्वविद्यालय अपनी विभिन्न संचालित कोर्सों के साथ काफी ख्याति हासिल कर चुका है। विश्वविद्यालय द्वारा पत्रकारिता, मास कम्यूनिकेशन, पब्लिक रिलेशन, एडवर्टाइजिंग, लाइब्रेरी एवं इनफॉर्मेशन साइंस, फोटोग्राफी से लेकर उच्च स्तरीय इलेक्ट्रॉनिक मीडिया, रे़डियो, टेलीविज़न, सायबर जर्नलिज्म, वीडियोग्राफी, प्रिटिंग टेक्नोलॉजी एवं इनफॉर्मेशन टेक्नोलॉजी जैसे विभिन्न कोर्स संचालित किये जाते हैं।

विश्वविद्यालय को कॉमनवेल्थ यूनिवर्सिटी और भारतीय विश्वविद्यालय संगठन की सदस्यता भी प्राप्त है। माखनलाल चतुर्वेदी विश्वविद्यालय मुक्त विश्वविद्यालय की श्रेणी में नहीं आता है जो कि दूरस्थ शिक्षा प्रदान करते हैं, विश्वविद्यालय पत्राचार द्वारा भी कोर्स संचालित नहीं करता है। इसके अलावा विश्वविद्यालय को उन पंरपरागत विश्वविद्यालय की सूची में भी नहीं रखा जा सकता है जिनका कार्यक्षेत्र सीमित होता है, बल्कि माखनलाल चतुर्वेदी विश्वविद्यालय का क्षेत्र संपूर्ण भारत है, इसके कुलाधिपति भारत के उप-राष्ट्रपति होते है यही नहीं वैश्वीकरण और शिक्षा के अंतर्राष्ट्रीयकरण के सिद्धांत को मानते हुए विश्वविद्यालय देश के बाहर भी शिक्षा का प्रसार कर रहा है। माखनलाल चतुर्वेदी राष्ट्रीय पत्रकारिता विश्वविद्यालय की सामान्य परिषद में चेयरमैन भारतीय प्रेस आयोग, जनसंपर्क विभाग, मध्यप्रदेश वित्त मंत्रालय, नेता प्रतिपक्ष म.प्र. विधानसभा, लोकसभ व राज्यसभा सदस्य, ख्याति प्राप्त संपादक, शिक्षाविद, भाषाविद, आदि आते हैं।

सन्दर्भ
-------

1. ↑  "संग्रहीत प्रति". मूल से 20 अगस्त 2015 को पुरालेखित. अभिगमन तिथि 25 अगस्त 2015.
2. ↑  "'दृष्यमान' पर देख सकेंगे विश्व हिन्दी सम्मेलन की झलकियां". वेबदुनिया. 27 अगस्त 2015. मूल से 14 सितंबर 2015 को पुरालेखित. अभिगमन तिथि 2 सितंबर 2015.

बाहरी कड़ियाँ
-------------

* आधिकारिक जालस्थल